Wamba

Wamba (pronunciato en aragonés /Bamba/) estió rei d'o Reino visigodo de Toledo dende o 20 d'octubre de l'anyo 672 dica l'anyo 680 cuan fue depuesto; cal notar sindembargo que a nobleza visigoda ya l'heba nombrato rei en Gertici (l'actual Wamba, dita asinas en a suya honor) o 21 de setiembre de 672, cuan morió o suyo predecesor Recesvinto. Estió o zaguer gran rei visigodo, y chusto dimpués d'él encomenzó a decadencia d'este pueblo ocupador d'a Peninsula Iberica.

Wamba convocó o XI Concilio de Toledo de l'anyo 675, en o que dictoron mesuras pa correchir os abusos y vicios eclesiasticos.

En a Baixa Edat Meya a delimitación de diocesis feita en o reinau de Wamba encara yera un referent, como se puet veyer en a Bula d'Hadrián IV.

En l'anyo 673 esclató una revuelta contra Wamba en a partita este de Septimania dirichita por o conte de Nimes Ilderico y o bispe de Maguelonne Gumildo. A situación se complicó cuan o cheneral Pavlo que ninvió contra os rebels de Septimania tamién se li rebeló y prenió o control de Narbona y d'a partita oriental d'a Tarraconense, con Uesca incluyita. Esto obligó a Wamba a pactar con os bascons pa lanzar una ofensiva contra os nobles visigodos sublevatos. As fuents indican que Wamba pasó Calagorra, Uesca, Zaragoza, Leida, Tarragona, Barcelona, Chirona, y trescurzó os Pireneus pa rematar con a revuelta en zaguerías de l'anyo 673.Maria Victoria Escribano Los Godos en Aragón CAI 100, 2000 Este episodio representa una d'as zagueras noticias que ofreixen as fuents escritas de tiempos d'os visigodos a territorios actualment aragoneses.

 Mención en fuents aragonesas y navarras 
Como zaguer d'os grans reis visigodos, Wamba no podeba faltar en obras historiograficas, encara que a monarquía y a clase dirichent aragonesa no se consideraba continadora d'os visigodos como se desveniba en Asturias, Leyón u Castiella. Wamba ye mencionato como Bamba. Por razons etimolochicas l'Academia de l'Aragonés establió que os antroponimos d'orichen chermanico s'escribisen con W.

En a segunda versión d'o "Liber Regum" ye nombrato en cuatre parrafos y en uno d'ellos senyalan como delimitó as diocesis:

Tamién ye nombrato en a "Cronica de Sant Chuan d'a Penya":

 Referencias 

 Vinclos externos 

Categoría:Reis visigodos
Categoría:688 (muertes)